《寿陈茂才》
明代·胡应麟

一经垂老意何如，闻道元龙气未除。盐铁几裁文学论，金银遥问武夷居。

七台紫雾飘藜杖，九曲青霞候草庐。莫谓汉庭方贵少，蒲轮旦夕有徵车。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。